[](https://erasmusplus.uaic.ro/)

**ЕРАСМУС+ КЉУЧНА АКЦИЈА 1 – КРЕДИТНА МОБИЛНОСТ**

**ПОЗИВ ЗА ПРИЈАВУ СТУДЕНАТА ЗА СТИПЕНДИРАНУ МОБИЛНОСТ НА**

**УНИВЕРЗИТЕТУ МАТЕЈ БЕЛ( Бањска Бистрица, Словачка)**

**На конкурс се могу пријавити:**

* **СТУДЕНТИ СВА 3 НИВОА СТУДИЈА (РАЗМЕНА У ТРАЈАЊУ ОД 1 СЕМЕСТРА/5 МЕСЕЦИ)**

**У складу са потписаним уговором о реализацији мобилности на Универзитету Матеј Бел доступне су следеће студијске области:**

* Business and Administration,
* Law,
* Education,
* Biology,
* Environmental Sciences,
* Chemistry,
* Physics,
* Mathematics,
* Information and Communication technologies,
* Languages (English, German, French, Spanish and Italian).

**НА КОНКУРС СЕ МОЖЕТЕ ПРИЈАВИТИ ДО 06. НОВЕМБРА 2015.**

**Потребна документа за пријаву:**

* Пријавни формулар
* Предлог плана студија (за студенте основних и мастер академских студија) односно Предлог плана студија и/или истраживања (за студенте докторских студија)
* Листа положених испита и превод на енглески језик\*
* Копије диплома (за студенте који се пријављују за размену на нивоу мастер или докторских студија) и превод на енглески језик\*
* Потврда/сертификат о познавању енглеског језика (односно немачког/француског/шпанског/италијанског језика уколико бисте слушали наставу на неком од наведених језика)\*\*

**\*** *У овој фази пријаве није потребан званичан превод докумената оверен од стране судског тумача.*

*\*\* Уколико не поседујете званичан сертификат о познавању страног језика, можете доставити језичку препоруку са факултета (од вашег професора енглеског или другог страног језика).*

Сва документа можете послати на [erasmus@kg.ac.rs](mailto:erasmus@kg.ac.rs) или их донети лично у Центар за развој каријере и саветовање студената Универзитета у Крагујевцу (Јована Цвијића бб, зграда Ректората -између Правног и Економског факултета, 2. спрат), радним данима од 08:00-16:00 часова.

Предмете који су намењени студентима на размени (студијску понуду Универзитета Матеј Бел на енглеском језику) можете погледати на одговарајућем факултету:

[Faculty of Economics](http://www.ef.umb.sk/indexe.asp?uid=998)

[Faculty of Arts](http://www.ff.umb.sk/en/erasmus-students/courses-for-international-students.html)

[Faculty of Political Sciences and International relations](http://www.fpvmv.umb.sk/en/study-programs/study-programmes-taught-in-a-foreign-language/study-programmes-in-english-language.html)

[Faculty of Natural Sciences](http://www.fpv.umb.sk/en/international-cooperation/ects-courses.html#environmental)

[Faculty of Education](http://www.pdf.umb.sk/en/erasmus/incoming-students/subjects-in-english/)

[Faculty of Law](file:///D:\Downloads\Courses%20offered%20in%20foreign%20language.pdf)

**Напомене:**

1. Предлог плана студија (у овој фази пријаве кандидат наводи листу предмета/курсева које намерава да похађа у периоду мобилности - летњи семестар академске 2015/2016. а који ће касније, уколико је кандидат одабран, чинити полазну тачку за израду Уговора о учењу /Erasmus+ Learning Agreement.

За сва додатна питања и консултације у вези са израдом Плана студија/уговора о учењу

потребно је да се обратите Еразмус+ координатору на Вашем факултету.

[**Овде**](http://kg.ac.rs/erazmusplus.php) можете видети контакт листу Еразмус+ координатора на факултетима Универзитета у

Крагујевцу.

1. Уколико вам је потребна помоћ у припреми докумената, савете можете потражити на сајту ЦзРк-а у нашој секцији [*Мобилност*](http://www.razvojkarijere.kg.ac.rs/article/mobilnost.html), као и у [Приручнику за мобилност студената](http://www.razvojkarijere.kg.ac.rs/pub/download/MOBILNOST_web.pdf).  Наравно, увек сте добродошли у Центар, ако имате питање, недоумицу или вам је потребан савет☺

Центар за развој каријере и саветовање студената

Универзитета у Крагујевцу

Јована Цвијића бб

34 000 Крагујевац

Зграда Ректората, 2. спрат

Контакт телефон: 034 300 425

Радно време: ПОН-ПЕТ од 08:00 до 16:00

**I** По завршетку конкурса, Одељење за међународну сарадњу Универзитета у Крагујевцу и Еразмус + координатори са одговарајућег факултета извршиће проверу подобности пријава (испуњеност услова у складу са Еразмус + програмом, валидност поднетих докумената) и академску процену свих пријављених кандидата. Пријаве кандидата који прођу техничку проверу и евалуацију биће достављене Универзитету Матеј Бел као номинације за стипендирану мобилност.

**II** Универзитет Матеј Бел одлучује о финалној селекцији кандидата сходно броју стипендија намењених Универзитету у Крагујевцу.

**III** Реализација мобилности одабраних кандидата се очекује у летњем семестру ове школске године (од јануара/фебруара 2016.)